钦定古今图书集成/明伦汇编/官常典/第178卷 > 北齐
## 钦定古今图书集成/明伦汇编/官常典/第178卷 > 北齐

北齐循魏制，设三师、二大、三公掌国家大政，皆开府
置僚属。尚书省设令、仆射，统诸尚书。中书省司王言，
兼司进御音乐按《隋书百官志》：“后齐制，官多循后魏，置太师、太傅、太
保，是为三师，拟古上公，非勋德崇者不居。次有大司
马、大将军，是为二大，并典司武事。次置太尉、司徒、司
空，是为三公。三师、二大、三公府三门”，当中开黄阁，设
内屏，各置长史、司马，谘议、参军，从事中郎，掾属、主簿、
录事、功曹、记室、户曹、金曹、中兵、外兵、骑兵、长流、城局、
刑狱等参军事，东西阁祭酒及参军事，法、墨、田、水、铠、
集士等曹行参军，兼左户、右户行参军，长兼行参军
参军，督、护等员。司徒则加有左右长史。三公下次有
仪同三司，加开府者，亦置长史已下官属，而减记室、
仓城局、田水、铠士等七曹，各一人，其品亦每官下三
府一阶，三师二大。置佐史，则同太尉府。乾明中，又置
丞相，河清中分为左右，亦各置府僚云。

尚书省置令、仆射，吏部、殿中、祠部、五兵、都官、度支等
六尚书。又有录尚书一人，位在令上，掌与令同，但不
纠察。令则弹纠见事，与御史中丞更相廉察。仆射职
为执法，置二则为左右仆射，皆与令同。左纠弹而右
不纠弹。录、令、仆射总理六尚书事，谓之“都省。”其属官，
左丞、右丞各一人，并都令史八人，共掌其事。其六尚
书分统列曹。吏部统吏部、考功、主爵三曹，殿中统殿
中、仪曹、三公驾部四曹，祠部统祠部、主客、虞曹、屯田、
起部五曹。祠部无尚书，则右仆射摄。五兵统左中兵、
右中兵、左外兵、右外兵、都兵五曹，都官统都官二千
石，比部、水部、膳部五曹，度支统度支、仓部、左户、右户、
金部、库部六曹，凡二十八曹。吏部三公郎中各二人，
馀并一人。凡三十郎中，吏部仪曹，三公虞曹，都官、二
千石，比部左户，各量事置掌故、主事员。

〈注〉左丞“掌吏部、考功、主爵。”殿中、仪曹、三公、祠部、主客、左右中兵、左右外兵、都官、二千石、“度支、左右户十七曹，并弹纠见事，又主管辖台中，有违失者兼纠駮之。”右丞掌驾部、虞曹、《屯田》、起部、都兵、比部、水部、膳部、仓部、金部、库部十一曹，亦管辖台中，又主凡诸用度杂物、脂灯、笔墨、帏帐，唯不弹纠，馀悉与左同。吏部曹掌褒崇选补等事。考功曹掌考第及秀孝贡士等事。主爵曹掌封爵等事。殿中曹掌驾行百官留守名帐、宫殿禁卫、供御衣仓等事。仪曹掌吉凶礼制事。三公曹掌五时读时令，诸曹囚帐、断罪赦日，建金鸡等事。驾部曹掌车舆、牛马、厩牧等事。祠部曹掌祠部医药、死丧赠赐等事。主客曹掌诸蕃杂客等事。虞曹掌地图、山川、远近、园囿、田猎、殽膳、杂味等事。屯田曹，掌籍田，诸州屯田等事。起部曹，掌诸兴造工匠等事。左中兵曹，掌诸郡督告身，诸宿卫官等事。右中兵曹，掌畿内丁帐事力、蕃兵等事。左外兵曹掌河南及潼关、巴东诸州丁帐及发召征兵等事。右外兵曹，掌河北及潼关、巴西诸州所典，与左外同。都兵曹，掌鼓吹、太乐、杂户等事。都官曹，掌畿内非违得失事。二千石曹，掌畿外得失等事。比部曹，掌诏书律令、勾检等事。水部曹，掌舟船津梁、公私水事。膳部曹掌侍官百司礼食殽馔等事。度支曹掌计会，凡军国损益、事役粮廪等事。仓部曹掌诸仓帐出入等事。左户曹掌天下计帐、户籍等事。右户曹。掌天下公私田宅租调等事。金部曹。“掌权衡量度。内外诸库藏文帐等事。”库部曹。掌凡是戎仗器用所须事。

中书省管司：“《王言》及司进御之音乐。”监令各一人，侍
郎四人，并司伶官，西凉部直长伶官，西凉四部伶官，
龟兹四部伶官，清商部直长伶官，清商四部。又领舍
人省，中书舍人、主书各十人。

〈注〉舍人省，掌署敕行下，宣旨劳问。